Ago Silde

Ago Silde (sündinud 25. novembril 1963 Keilas) on Eesti poliitik, Ida-Viru maavanem 2004–2007.

Silde on lõpetanud 1983. aastal kiitusega Kehtna sovhoostehnikumi ja õppinud Eesti Põllumajanduse Akadeemias maaparanduse erialal. Magistriõpingud lõpetas ta Oulu Ülikoolis Soomes, ta on  õppinud ka Tallinna Ülikoolis.Ago Silde bio, Agosilde.com (vaadatud 4. juunil 2008)

2000. aastast oli Silde Narva kutsehariduskeskuse direktor. 1994–2000 töötas ta Kehtna majandus- ja tehnoloogiakooli direktorina, 1994. aastal Euroopa Rekonstruktsiooni- ja Arengupanga projektikonsultandina ning 1993–1994 projektijuhina ettevõttes Turveruukki. 1991–1995 oli ta EVEA tegevdirektor Raplamaal. Aastatel 2004–2007 töötas Silde Ida-Viru maavanemana."Minister of Regional Affairs introduces the Candidate for Ida-Viru County Governor" siseministeerium (vaadatud 4. juunil 2008)

31. mail 2007 lahkus omal soovil maavanema ametist ja asus tööle AS-i Silmet Grupp tütarettevõtte AS-i Sillamäe SEJ juhina."Kes? Mis? Kus?" 2008, lk. 329

Aastatel 2007–2008 kuulus ta Rahvaliitu.

Tunnustus
2005 Valgetähe V klassi teenetemärk
2007 Ida-Virumaa teenetemärk
2008 Soome Valge Roosi Rüütelkonna I järgu kuldrist

Viited

Kategooria:Rahvaliidu poliitikud
Kategooria:Ida-Viru maavanemad
Kategooria:Valgetähe V klassi teenetemärgi kavalerid
Kategooria:Sündinud 1963